உக்கிரப் பெருவழுதி
{{பாண்டியர் வரலாறு}}
 '''பாண்டியன் கானப்பேரெயில் கடந்த உக்கிரப் பெருவழுதி''' சங்ககாலப் பாண்டிய மன்னர்களில் ஒருவன். 
 ;வெற்றி
 [[ஐயூர் மூலங்கிழார்]] என்னும் புலவர் இவனது வெற்றிகளைப் புகழ்ந்து பாடியுள்ளார்.&lt;ref&gt;புறநானூறு 21&lt;/ref&gt; [[கானப்பேரெயில்]] என்னும் ஊரைத் தலைநகராகக் கொண்டு சங்ககாலத்தில் ஆண்டுவந்த அரசன் வேங்கைமார்பன். இந்த உக்கிரப் பெருவழுதி காய்ச்சிய இரும்பு உறிஞ்சிக்கொண்ட நீரைப் போல மீட்க முடியாததாய்க் கைப்பற்றிக்கொண்டானாம்.
 ;நட்பு
 இவன் கானப்பேர் தந்த உக்கிரப் பெருவழுதி எனவும் குறிப்பிடப்படுகிறான். இவன் [[சேரமான் மாரிவெண்கோ]], [[சோழன் இராசசூயம் வேட்ட பெருநற்கிள்ளி]] ஆகியவர்களுடன் கூடி ஒற்றுமையாக மகிழ்ந்திருந்ததைப் பார்த்த [[ஔவையார்]]  இப்படியே மூவரும் என்றும் கூடி வாழவேண்டும் என வாழ்த்துகிறார்.&lt;ref&gt;புறநானூறு 367&lt;/ref&gt;
 ;கடைச்சங்க காலக் கடைசி அரசன்
 [[இறையனார் களவியல்]] உரையில் இவன் [[சங்கம் - முச்சங்கம்|உக்கிரப் பெருவழுதி]] என்னும் பெயருடன் கடைச்சங்க காலக் கடைசி அரசன் எனக் காட்டப்படுகிறான்.
 ;சினப்போர் வழுதி
 அ
 ;வழுதி என்னும் பெயர் கொண்ட பாண்டியர்
 வழுதி என்னும் பெயர் பூண்ட பாண்டிய அரசர்கள் பலர். &lt;br /&gt;
 அவர்களும் அவர்களைப் பற்றிப் பாடப்பட்ட புறநானூற்றுப் பாடல்களும்:
 # வழுதி – [[கருங்கை ஒள்வாட் பெரும்பெயர் வழுதி]] - 3
 # வழுதி – [[கானப்பேரெயில் கடந்த உக்கிரப் பெருவழுதி]] - 21
 # வழுதி – [[பாண்டியன் கூடகாரத்துத் துஞ்சிய மாறன் வழுதி|கூடகாரத்துத் துஞ்சிய மாறன் வழுதி]] – 51, 52, 
 # வழுதி – [[பல்யாகசாலை முதுகுடுமிப் பெருவழுதி]] – 12, 15, 9, 6, 64,
 
 ==கருத்துகள்==
 '''உக்கிரப் பெருவழுதி''' என்னும் பாண்டிய அரசன் தலையாலங்கானத்துச் செருவென்ற நெடுஞ்செழியனின் மகன் என்று ஆய்வாளர்கள் எழுதியுள்ளனர்.  படைமுகத்தில் பெரும் விரைவோடும் பெருச்சினத்தோடும் சூறாவளி எனப் போரிடும் ஆற்றல் உள்ளவன். எனவே இவனை 'உக்கிர' என்னும் அடைமொழியுடன் அழைப்பது வழக்கம். இவன் [[வேங்கைமார்பன்]] என்னும் அண்டை நாட்டு அரசனுடைய [[கானப்பேரெயில்|கானப் பேரெயிலை]] வெற்றி கொண்டான் என்பதால் கானப்பேரெயில் கடந்த உக்கிரப்பெருவழுதி என புகழப்படுபவன். ஒருமுறை உக்கிரப் பெருவழுதி காலத்து அரசாண்ட சோழன் [[இராசசூயம் வேட்டப் பெருநற்கிள்ளி]]யும, [[சேரமான் மாரி வெண்கோ]]வும் ஒன்றாக கூடியிருந்தனர். சோழன் இயற்றிய வேள்விக்கு மற்ற இரு அரசர்களும் வந்திருந்தனர். அப்பொழுது மூவரசர்களும் ஒருங்கே அமர்ந்திருந்த அருங்காட்சியை கண்ட சங்க காலத்து [[ஔவை|ஔவயார்]] அழகான பாட்டுப் ஒன்றை பாடினார். அது [[புறநானூறு|புறநானூற்றில்]] உள்ளது. அதில்:
 {{cquote|
 ''வாழச்செய்த நல்வினை அல்லது''
 
 ''ஆழுங்காலை புணை பிறிதில்லை''|40px|40px|}}
 
 என்று வழங்கும் அறவாக்கு பெரிதும் போற்றப்படுவது.
 
 புறநானூற்றில் உள்ள ஔவையாரின் பாடலின் வரிகள்:
 {{cquote|
 ''நாகத் தன்ன பாகார் மண்டிலம்''&lt;br&gt;
 ''தமவே யாயினும் தம்மொடு செல்லா''&lt;br&gt;
 ''வேற்றோர் ஆயினும் நோற்றோர்க்கு ஒழியும்''&lt;br&gt;
 ''ஏற்ற பார்ப்பார்க்கு ஈர்ங்கை நிறையப்''&lt;br&gt;
 ''பூவும் பொன்னும் புனல்படச் சொரிந்து'',
 
 ''பாசிழை மகளிர் பொலங்கலத்து ஏந்திய''&lt;br&gt;
 ''நாரறி தேறல் மாந்தி, மகிழ்சிறந்து''&lt;br&gt;
 ''இரவலர்க்கு அருங்கலம் அருகாது வீசி''&lt;br&gt;
 ''வாழ்தல் வேண்டும், இவண்வரைந்த வைகல்'',&lt;br&gt;
 ''வாழச்செய்த நல்வினை அல்லது''
 
 ''ஆழுங் காலைப் புணைபிறிது இல்லை''&lt;br&gt;
 ''ஒன்று புரிந்து அடங்கிய இருபிறப்பாளர்''&lt;br&gt;
 ''முத்தீப் புரையக் காண்தக இருந்த''&lt;br&gt;
 ''கொற்ற வெண்குடைக் கொடித்தேர் வேந்தீர்'';&lt;br&gt;
 ''யான்அறி அளவையோ இவ்வே; வானத்து''&lt;br&gt;
 ''வயங்கித் தோன்றும் மீனினும் இம்மெனப்''&lt;br&gt;
 ''பரந்து இயங்கும் மாமழை உறையினும்'',&lt;br&gt;
 ''உயர்ந்துசமந் தோன்றிப் பொலிக,நும் நாளே''|40px|40px|}}
 
 இவ்வரசன் காலத்தில் தான் [[திருக்குறள்]] அரங்கேற்றப் பட்டது என்று செவிவழிமரபு. இவன் இயற்றிய பாடல்கள் சங்க இலக்கியங்களாகிய [[அகநானூறு|அகநானூற்றிலும்]] [[நற்றிணை]]யிலும் உள்ளன.
 
 ==மேற்கோள்களும் குறிப்புகளும் ==
 &lt;references/&gt;
 
 == வெளிப்பார்வை ==
 [http://vaiyan.blogspot.com/2018/07/history-in-purananuru-21.html கானப்பேரெயில் கோட்டை] 
 
 
 [[பகுப்பு:சங்ககாலப் பாண்டியர்]]
 [[பகுப்பு:கடைச்சங்கம்]]